stanford-oval/wikipedia huggingface dataset:
ז'אן דה ז'ואנוויל

| --- | --- |

ז'אן דה ז'ואנוויל בציור מאת מרי-ז'וזף בלונדל, 1846
 לידה:  1224? 
 פטירה:  24 בדצמבר 1317 (בגיל 93 בערך) 
 מדינה:  צרפת 
 בן או בת זוג:  אליס מגרנדפרה  אליס מרנל 
 
ז'אן דה ז'ואנוויל (בצרפתית: Jean de Joinville; בערך 1224 - 24 בדצמבר 1317) היה היסטוריון צרפתי.
חייו

ז'אן דה ז'ואנוייל, שהיה בנם של סימון דה ז'ואנוויל ושל ביאטריס מאוסון, השתייך למשפחת אצולה רמת מעלה מחבל שמפאן בצרפת. הוא קיבל את חינוכו, שכלל קריאה, כתיבה ויסודות הלשון הלטינית, בחצרו של תיבו הרביעי, רוזן שמפאן. עם מות אביו מונה לראש לשכתו של הרוזן, וב-1241 התלווה אליו במסעו לחצר המלכות של לואי התשיעי, מלך צרפת. ב-1244, כאשר המלך התכונן למסע הצלב השביעי למצרים, החליט ז'ואנוויל לעזוב את משפחתו ולהפוך לאביר. הוא העמיד את עצמו לרשות המלך ונעשה ליועצו ולאיש סודו.
אחרי שהמלך וצבאו נפלו בשבי הממלוכים באל-מנצורה במצרים (13 באפריל 1250) השתתף ז'ואנוויל, שהיה בין השבויים, במשא ומתן שהביא לשחרור המלך וצבאו תמורת כופר נפש. הוא שכנע את המלך שלא לשוב לצרפת אלא לפנות צפונה אל עבר יפו, קיסריה, עכו וצידון, שם סייע המלך לצלבנים לבצר את חומות הגנתם נגד תקיפה מוסלמית, וניהל משא ומתן עם שליטי סוריה ומצרים. לפני שובו לצרפת ב-1254, השאיר המלך חיל מצב בעכו. בכל אלה היה ז'ואנוויל יועצו המסור והנאמן.
ב-1270 יצא לואי התשיעי למסע הצלב השמיני בחברת שלושת בניו. ז'ואנוויל התנגד למסע צלב זה, ומשום שחזה מראש את תוצאותיו סירב לקחת בו חלק. ואמנם מסע זה הסתיים באסון: בהיותו לחופי תוניסיה חלה המלך בדיזנטריה ומת שם ב-25 באוגוסט 1270.
האפיפיור בוניפקיוס השמיני הכריז על לואי התשיעי כקדוש ב-1297. ב-1309 השלים ז'ואנוויל את כתיבת ספרו "תולדות לואי הקדוש", שרובו הוקדש לתיעוד מסע הצלב השביעי של המלך לואי התשיעי.
טריגון כד-אף

| טריגון כד-אף |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טריגוניים
סוג:: Pteroplatytrygon
מין:: טריגון כד-אף
שם מדעי
 Pteroplatytrygon violacea ‏בונפרטה, 1832
תחום תפוצה


טריגון כד-אף (שם מדעי: Pteroplatytrygon violacea) הוא מין דג סחוס ממשפחת הטריגוניים החי בכל האוקיינוסים עד לעומק 100 מטר. הוא נפוץ גם בימים רדודים שונים. זהו המין היחיד בסוגו.
מאפיינים

לטריגון כד-אף סנפירי חזה גדולים ומעוגלים הרחבים יותר מאורך כל הגוף, למעט הזנב הדק, וצבעו כחול כהה עד שחור. הוא מגיע לאורך 1.3 מטר ולרוחב 59 ס"מ. פרטים בשבי הגיעו לרוחב 68 ס"מ ומשקל 13 ק"ג בזכרים ולרוחב 94 ס"מ ומשקל 49 ק"ג בנקבות, הגדולות יותר. טריגון זה "מעופף" מעל הגלים בתנועה המזכירה את הטחנים. עם זאת הוא נמוך מהם, בעל ראשים שטוחים ועיניים קטנות. כמו שאר הבטאים הפה מצוי בתחתית הגוף. טריגונים אלה משריצים 4–13 צאצאים בשנה.
הטריגון שוחה בים הפתוח בכל האוקיינוסים בימים טרופיים, סובטרופיים וממוזגים והוא מין הטריגון היחיד המעדיף שחייה באוקיינוס מאשר בימים רדודים. הוא שוחה עד לעומק 100 מטר. לעיתים הוא יצלול מתחת לעומק 380 מטר, אך הוא ימות אם הוא יצלול למים קרים מדי (באזור 15 מעלות). הטריגון נודד באוקיינוס בחיפוש אחרי נתיבי מזון.
מזונו כולל יצורי ים השוחים בזרם כמו קריל, זחלי סרטנים, שטצדאים, מדוזות, מסרקניות, דיונונים שונים, תמנונאים וחשופיות ים שוחות. הוא ניזון גם מדגי גרם כמו מקרל, סרדינים, סוסוני ים וחדקוציים. הוא עצמו צריך להסתוות כדי להימלט מטורפי אוקיינוס כמו עמלץ לבן, כריש ארך-גף ולווייתני שיניים.
הערות שוליים

↑  טריגון כד-אף באתר הרשימה האדומה של IUCN
טריגון אמריקאי

| טריגון אמריקאי |
| --- | --- |
 טריגון אמריקאי
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: טריגוניים
סוג:: Hypanus
מין:: טריגון אמריקאי
שם מדעי
 Dasyatis americana ‏Hildebrand & שרודר, 1928
תחום תפוצה


טריגון אמריקאי (שם מדעי: Hypanus americana; מכונה גם טריגון דרומי) הוא מין דג סחוס ממשפחת הטריגוניים החי במימי החופים של האוקיינוס האטלנטי המערבי. תפוצתו משתרעת לחופי אמריקה מניו ג'רזי לדרום ברזיל.
מאפיינים

טריגון זה בעל סנפירי חזה רחבים היוצרים צורת יהלום ועוזרים לו "לרחף" במים. צבעו חום-אפור עד ירוק-זית והתחתית לבנה. לעיתים הוא מכוסה בחול ועורו הקשיח צבע בלבן. הטריגון בעל קצר עם עיניים מוגבהות מעל שאר הראש ומאחוריהם פתחי זימים גדולים. לאורך רכס הגב ועד הזנב ישנם קוצים קטנים והזנב הארוך מכיל דוקרן ארסי בקצה, שאיננו קטלני אך עלול להכאיב. רוחב הטריגון יכול להגיע ל-67 ס"מ בזכרים ו-150 ס"מ בנקבות. האורך המקסימלי הוא 2 מטרים והמשקל המקסימלי מגיע ל-135 ק"ג. טריגון זה יכול לחיות 28 שנה.
הטריגון שוחה במי חופים טרופיים בבדידות או בקבוצות, דבר שקורה בזמן הרבייה. הם שוחים מעל החול וצדים דגי גרם, תולעים, סרטנים, רכיכות ועוד. הוא מחפש כל דבר אפשרי לאכילה ומנצל כל אפשרות לציד טוב. לעיתים הטריגון צד בשיתוף עם קורמורנים. כדי לחמוק מטורפים כמו פטישניים הוא מסתתר בחול ומנופף בסנפיר הזנב הארסי שלו.
טריגון זה ידוע בשחייה שלו באזורים מסוימים כמו גראנד קיימן שבאיי קיימן ואיי בהאמה לצד צוללנים. בשרטונים שבאיי טרקס וקייקוס ישנו מקום מיוחד לצלילה עם טריגונים - "Stingray City" (אנ'), בו הטריגונים ניזונים מידיים של אנשים, המביאים להם חתיכות דגים ומתחככים איתם. ואולם יש כמה חוקרים הסוברים שהתנהגות זו יכולה לפתח בעיות התנהגות אצל הטריגונים ולגרום להעברת מחלות אליהם.
הערות שוליים

צוללן משחק עם טריגונים בגראנד קיימן
טירנים מפוארים

| טירנים מפוארים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי-טירן
משפחה:: טירנים מפוארים
שם מדעי
 Onychorhynchidae ‏Tello & Moyle & Marchese & Cracraft, 2009

טירנים מפוארים (שם מדעי: Onychorhynchidae) היא משפחת ציפורי שיר, מיערות דרום ומרכז אמריקה. בעבר היא נכללה במשפחת הטירניים ובמשפחת הטיטירדיים. כמה חוקרים מסווגים את שלושת הסוגים שלה במשפחה עצמאית, אך חוקרים רבים רואים בהם מינים של טירניים אמיתיים.
הם בלי מספר מאפיינים קטנים ששונים משאר הטירניים, אך הם דומים להם במראה (למעט הציצה המפוארת שנתנה להם את שמם). חיים ביערות על הענפים הנמוכים וצדים חרקים בקבוצות. הם בעלי צבעים אדמוניים וזהובים, ראש גדול עם מקור קטן מחודד וציוצם חזק וצייצני.
מיון

משפחה טירנים מפוארים (Onychorhynchidae)
סוג Onychorhynchus
מין Onychorhynchus coronatus
מין Onychorhynchus mexicanus
מין Onychorhynchus occidentalis
מין Onychorhynchus swainsoni
סוג Myiobius
מין Myiobius villosus
מין Myiobius sulphureipygius
מין Myiobius barbatus
מין Myiobius atricaudus
סוג ומין יחיד Terenotriccus erythrurus
יורגן מלמן

יורגן וילהלם מלמן (באנגלית: Jürgen Wilhelm Möllemann;‏ 15 ביולי 1945 – 5 ביוני 2003) היה פוליטיקאי גרמני שכיהן כשר החוץ (1982–1987), שר החינוך (1987–1991), שר הכלכלה (1991–1993) וכסגן הקנצלר של גרמניה (1992–1993) מטעם המפלגה הדמוקרטית החופשית שבראשה עמד.
עמדותיו > יחסי גרמניה – ישראל

מלמן הביע פעמים רבות התנגדות לתמיכת גרמניה המערבית בישראל, ואף קרא לחרם כלכלי על ישראל במהלך מלחמת לבנון הראשונה, בעת שהיה סגן שר החוץ, ודרש כי "העולם המערבי יחדל מיד מכל סיוע כספי וצבאי לישראל עד שהיא תעשה הגיונית יותר".
עמדותיו > יחסי גרמניה – רוסיה

בעת תפקידו כשר הכלכלה, ולאחר התפרקות ברית המועצות, תמך מלמן בסיוע כלכלי לרוסיה ולמדינות חבר העמים האחרות, על מנת לעזור להן להתאושש כלכלית.
שערוריות > אנטישמיות

מלמן נקשר בשערוריות עת כיהן כיושב ראש המפלגה הדמוקרטית החופשית כיוון שהביע עמדות אנטישמיות ותקף את אריאל שרון ואת סגן יו"ר המועצה המרכזית של יהודי גרמניה, מישל פרידמן. בעקבות הסערה הציבורית שהתעוררה, הופעל לחץ על מלמן והוא התפטר מהמפלגה ונשאר פוליטיקאי עצמאי.
שערוריות > העלמות מס

כמו כן, נקשרו פרשיות העלמות מס לשמו הקשורות למימון מסע הבחירות שלו וחסינותו הוסרה.
חיים אישיים

מלמן היה נשוי לקרולה מלמן-אפלהוף ולזוג היו שתי בנות.
מותו

מלמן מת ב-5 ביוני 2003 וככל הנראה הוא התאבד בקפיצה ממטוס. מלמן, שהיה צנחן מנוסה, לא פתח את מצנחו והתרסק אל האדמה.
הערות שוליים

↑  סופר סט"א בבון, הסכם הסיוע הגרמני לישראל נחתם בצינעה, מעריב, 1982, עמ' 7
↑  רונית יואלי, משהו הוחלט: רוסיה תקבל סיוע מהמערב, חדשות, 1992, עמ' 17
וס לי

| --- | --- |

לי, נובמבר 2019
 לידה:  2 בנובמבר 1994 (בן 29) דייטון, אוהיו, ארצות הברית
 שם במה:  דז דזמונד איקס דזמונד אקסבייר וס לי
 משקל:  86 ק"ג
 גובה:  1.75 מטר
 לאום:  אמריקאי
 קריירה מקצוענית:  2011–הווה (כ־13 שנים)
 ליגות:  WWE
דיבאון אברהארט אייקן (באנגלית: Deveon Everhart Aikens; נולד ב-2 בנובמבר 1994) הידוע יותר בשם הבמה שלו, וס לי הוא מתאבק אמריקאי, המופיע בארגון ההיאבקות WWE, בתוכנית NXT. לי הוא פעם אחת אלוף צפון אמריקה של NXT ובעל תקופת הכהונה הארוכה יותר בתואר זה, ופעמיים אלוף הזוגות של NXT.
כמו כן, הוא מוכר בעיקר בשל התקופה שלו בארגון ההיאבקות Impact Wrestling, שבו הופיע תחת שם הבמה דזמונד אקסבייר (או בקיצור דז). בתקופתו בארגון זה הוא היה חבר בקבוצת הרסקאלז ביחד עם זאכרי וונץ וטרי מיגל. בנוסף, הוא הופיע בארגוני היאבקות עצמאיים, כשהבולט ביניהם הוא Pro Wrestling Guerrilla‏ (PWG), שבו היה פעם אחת אלוף הזוגות של PWG עם וונץ.
קריירת היאבקות מקצועית > WWE‏ (2020–היום) > MSK‏ (2020–2022)

ב-2 בדצמבר 2020, אייקן חתם על חוזה ב-WWE ונשלח למתחם האימונים של ה-WWE Performance Center. ב-13 בינואר בפרק של התוכנית NXT, אקסבייר ערך את קרב הבכורה שלו בארגון, עתה תחת שם הבמה וס לי, כשהצטוות לשורות נאש קרטר (לשעבר זאכרי וונץ), שבו הם גברו על אייזיאה "סוורב" סקוט וג'ייק אטלס במסגרת הסיבוב הראשון של טורניר הזוגות לזכר דאסטי רודס; לי וקרטר נודעו בשם MSK. השניים הגיעו עד לשלב הגמר, כשבדרך הם גברו על צמדים כמו דרייק מאבריק וקיליאן דיין ולגאדו דל פנטסמה (חואקין ויילד וראול מנדוזה). קרב הגמר נגד Grizzled Young Veterans (זאק גיבסון וג'יימס דרייק), שנערך באירוע NXT TakeOver: Vengeance Day והתקיים ב-14 בפברואר הסתיים לטובת MSK. כתוצאה מהזכייה, השניים קיבלו קרב עתידי על אליפות הזוגות של NXT. לאחר היעדרות של לי כתוצאה מפציעה בידו, השניים חזרו לפעילות ב-7 באפריל בלילה הראשון של האירוע NXT TakeOver: Stand & Deliver, שבו הם ניצחו את GYV ולגאדו דל פנטסמה בקרב משולש וכתוצאה מכך זכו באליפות הזוגות הפנויה של NXT. באירוע NXT TakeOver: In Your House, שנערך ב-13 ביוני, MSK וברונסון ריד הגנו בהצלחה על חגורות האליפות שלהם (זוגות וצפון אמריקה) מול לגאדו דל פנטסמה (סנטוס אסקובר, חואקין ויילד וראול מנדוזה) בקרב שלושה נגד שלושה המנצחים זוכים בהכל. בפרק הספיישל המסיבה האמריקאית הגדולה, שנערך ב-6 ביולי, השניים הגנו בהצלחה על חגורות האליפות מול טימותי טאצ'ר ותומאסו צ'אמפה. מכאן ואילך, MSK הצליחו להגן על התואר מול צמדים כמו אימפריום (פביאן אייכנר ומרסל ברטל), דני בורץ' ואוני לורקאן, ברוקס ג'נסן וג'וש בריגס וכרמלו הייס וטריק ויליאמס. בפרק הספיישל NXT Halloween Havoc, שנערך ב-26 באוקטובר, MSK הפסידו את חגורות האליפות לאימפריום במסגרת קרב חוטבי עצים, הפסד אשר קטע תקופת כהונה של 202 ימים כאלופי זוגות. בפרק הספיישל NXT New Year's Evil, שנערך ב-4 בינואר 2022,‏ MSK ורידל ניצחו בקרב שלושה נגד שלושה את אימפריום (וולטר, פביאן אייכנר ומרסל ברטל). ב-25 בינואר 2022 בפרק של התוכנית NXT 2.0, הצמד השיג ניצחון על Jacket Time (איקימן ג'ירו וקושידה) במסגרת הסיבוב הראשון של טורניר הזוגות לזכר דאסטי רודס. הם צלחו גם את שלב חצי הגמר, כשגברו על אדריס אנופה ומאליק בלייד בפרק של התוכנית, שהתקיים ב-8 בפברואר. לעומת זאת, בשלב הגמר שהתקיים שבוע לאחר מכן בפרק הספיישל Vengeance Day, הם הפסידו לאחים קריד (ברוטוס וג'וליוס קריד).
באירוע NXT Stand & Deliver, שנערך ב-2 באפריל, קרטר ולי זכו באליפות הזוגות של NXT בפעם השנייה בקריירה שלהם לאחר שניצחו את האלופים, אימפריום והאחים קריד בקרב זוגות משולש. לעומת זאת, ב-5 באפריל, קרטר שוחרר מהארגון לאחר שאשתו, קימבר לי פרסמה במדיה החברתית האשמות שהוא הכה אותה ואף העלתה תמונה שלה שמגבה את האשמות אלה. ארגון ה-WWE החליט להפשיט את הצמד מחגורות אליפות הזוגות לאחר תקופת כהונה של שישה ימים בלבד ובכך סיים למעשה את קיום הצמד ב-WWE.
קריירת היאבקות מקצועית > WWE‏ (2020–היום) > אלוף צפון אמריקה של NXT‏ (2022–2023)

ב-19 באפריל בפרק של התוכנית NXT 2.0, לי חזר להופיע על המרקע, זאת לאחר שהסביר על הפשטתו מחגורות אליפות הזוגות, לא לפני שהתעמת עם זיון קווין. עימות זה הוביל לקיום קרב יחידים בין השניים, שבו לי היה בצד המפסיד. ב-31 במאי בפרק של התוכנית NXT 2.0, לי ניצח בקרב החוזר ביניהם. בפרק הספיישל המסיבה האמריקאית הגדולה, שנערך ב-5 ביולי, לי נחל הפסד לטריק ויליאמס.
באירוע NXT Halloween Havoc, שנערך ב-22 באוקטובר, לי ניצח בקרב סולם מחומש אשר כלל את כרמלו הייס, ון וגנר, אורו מנסה וניית'ן פרייזר וכתוצאה מכך זכה באליפות צפון אמריקה של NXT. ב-1 בנובמבר בפרק של התוכנית NXT, אלופי הזוגות של NXT, פריטי דדלי הפריעו לברון ברייקר. דבר זה הוביל להגעתו של לי לזירה, כשהוא ביחד עם ברייקר איתגרו את אלופי הזוגות לקרב על התואר שלהם מאוחר יותר בתוכנית. לעומת זאת, השניים לא צלחו בניסיונם לזכות בתואר הזוגות לאחר שהייס הסיח את דעתם. במהלך החודשים שבאו לאחר מכן, לי הגן בהצלחה על חגורת האליפות שלו מול יריבים כמו טוני דיאנג'לו, דיג'אק באירוע NXT Vengeance Day, ניית'ן פרייזר וון וגנר.
ב-18 ביולי, וס לי הפסיד את אליפות צפון אמריקה לאחר שהפסיד לדומיניק מיסטריו הודות להסחות דעת חוזרות ונשנות של קבוצת The Judgment Day. ב-15 באוגוסט, לי ניצח את דיג'אק והפך לטוען לכתר לאליפות ה-NXT.
לי שבר את שיא כמות ההגנות על תואר זה באירוע NXT Stand & Deliver, שנערך ב-1 באפריל 2023 לאחר שהגן בהצלחה על תוארו בקרב מחומש מול אקסיום, דרגון לי, איליה דרגונוב וJD מקדונה. באותו החודש, הוא רשם הגנות מוצלחות על אליפות צפון אמריקה בפרקי התוכנית NXT מול אקסיום וצ'ארלי דמפסי. באירוע באטלגראונד, שנערך ב-28 במאי, לי הגן בהצלחה פעם נוספת, הפעם בקרב משולש מול טיילר בייט וג'ו גייסי. לעומת זאת, תקופת כהונתו של לי כאלוף נעצרה על 269 ימים, כאשר הוא הפסיד את התואר לדומיניק מיסטריו מקבוצת The Judgment Day ב-18 ביולי בפרק של התוכנית NXT. לי כשל בניסיונו להשיב אליו את חגורת אליפות זו לאחר שהפסיד בקרב משולש מול אותו מיסטריו ומוסטפא עלי באירוע החגיגה האמריקאית הגדולה, שנערך ב-30 ביולי בשל הסחת דעת מצד ריאה ריפלי.
קריירת היאבקות מקצועית > WWE‏ (2020–היום) > מרדף אחר אליפות ה-NXT‏ (2023–היום)

ב-15 באוגוסט בפרק של התוכנית NXT, לי ניצח את דיג'אק והפך לטוען לכתר לאליפות ה-NXT, כאשר הקרב מול האלוף המכהן דאז, כרמלו הייס נקבע לפרק הספיישל Heatwave, שנערך ב-22 באוגוסט ובו הוא הפסיד להייס. ב-12 בספטמבר בפרק של התוכנית NXT, לי הפסיד לאיליה דרגונוב בקרב מועמדות לאליפות ה-NXT.
חיים אישיים

אייקנס נשוי לאריקה מארי.
אליפויות והישגים

הישגים בארגון ההיאבקות All American Wrestling – AAW
אליפות הזוגות של AAW (פעם אחת)  - עם זאכרי וונץ
הישגים בארגון ההיאבקות Combat Zone Wrestling – CZW
אליפות הזוגות של CZW (פעמיים)  - עם זאכרי וונץ
הישגים בארגון ההיאבקות Desastre Total Ultraviolento – DTU
אליפות אלטו אימפקטו של DTU (פעם אחת)
הישגים בארגון ההיאבקות Impact Wrestling
גביע הסופר X‏ (2017)
פרסי סוף השנה של Impact (פעמיים)
כוכב ה-X דיווז'ן של השנה (2020)
גרייבי טריין טורקי טרוט (2018)  – עם אלישה אדוארדס, קיקוטארו, KM ופלאא בהאא
הישגים בארגון ההיאבקות Pro Wrestling Guerrilla – PWG
אליפות הזוגות של PWG (פעם אחת)  - עם זאכרי וונץ
הישגים במגזין ההיאבקות Pro Wrestling Illustrated – PWI
PWI דירג אותו במקום ה-332 מתוך 500 המתאבקים הטובים ביותר לשנת 2021
הישגים בארגון ההיאבקות WrestleCircus – WC
אליפות סיידשואו של WC (פעם אחת)
הישגים בארגון ההיאבקות Revolution Pro Wrestling – SWE
אליפות הזוגות של SWE (פעם אחת)  - עם זאכרי וונץ
הישגים בארגון ההיאבקות The Wrestling Revolver
אליפות הזוגות של PWR (פעם אחת)  - עם זאכרי וונץ
טורניר זוגות לילה חד פעמי (2018)  - עם זאכרי וונץ
הישגים בארגון ההיאבקות World Wrestling Entertainment - WWE
אליפות צפון אמריקה של NXT (פעם אחת)
אליפות הזוגות של NXT (פעמיים)  - עם נאש קרטר
טורניר הזוגות לזכר דאסטי רודס (2021)  - עם נאש קרטר
הישגים בארגון ההיאבקות Xtreme Intense Championship Wrestling – XICW
אליפות הזוגות של XIWC (פעם אחת)  - עם ארון ויליאמס, דייב כריסט, קייל מאבריק, טריי מיגל וזאכרי וונץ
הערות שוליים

↑  דזמונד אקסבייר, זאכרי וונץ ואלכס זיין הם חלק מהמגויסים החדשים ל-WWE
↑  נאש קרטר פוטר מה-WWE
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
| זוכי טורניר הזוגות לזכר דאסטי רודס |
| --- | --- | --- |
| גברים | פין באלור וסמואה ג'ו (2015) •‏ The Authors of Pain (אקאם ורזאר) (2016) •‏ The Undisputed Era (אדם קול וקייל אוריילי) (2018) • אליסטר בלאק וריקושט (2019) •‏ The BroserWeights (מאט רידל ופיט דאן) (2020) •‏ MSK (נאש קרטר ווס לי) (2021) • האחים קריד (ברוטוס וג'וליוס קריד) (2022) |  |
| נשים | דקוטה קאי וראקל גונזלס (2021) • איאו שיראי וקיי לי ריי (2022) |  |
זיגפריד מילר

| --- | --- |
אין תמונה חופשית
 לידה:  26 באוקטובר 1920 קרוסן על האודר, רפובליקת ויימאר גרמניה
 פטירה:  17 באפריל 1983 (בגיל 62) יוהנסבורג, דרום אפריקה דרום אפריקה (1928–1994)
 מדינה:  גרמניה 
 כינוי:  "קונגו מילר"
 השתייכות:  ורמאכט ורמאכט
 תקופת הפעילות:  1939–1945 (כ־6 שנים)
 דרגה:   אובר-לויטננט
 פעולות ומבצעים
 מלחמת העולם השנייה משבר קונגו
 עיטורים
  צלב הברזל דרגה ראשונה
 
זיגפריד פרידריך היינריך מילר (בגרמנית: Siegfried Friedrich Heinrich Müller‏; 26 באוקטובר 1920 – 17 באפריל 1983) היה קצין בוורמאכט אשר לחם במלחמת העולם השנייה. לאחר המלחמה הפך לשכיר חרב ולחם במשבר קונגו יחד עם אנשיו של מייק הור.
ביוגרפיה

מילר נולד ב-26 באוקטובר 1920 בקרסון על האודר שברפובליקת ויימאר (כיום קרוסנו אודרז'נסקייה שבפולין). הוא היה בן למשפחה פרוסית שמרנית בעלת עבר צבאי. אביו לחם במלחמת העולם הראשונה, ולימים הגיע לדרגת אוברסט-לויטננט בוורמאכט.
מילר למד בפנימיה בפרייבורג, ובילדותו הצטרף לדויטשה יונגפולק - ארגון הילדים של המפלגה הנאצית. לאחר מכן הצטרף לשירות העבודה של הרייך, ועם פרוץ מלחמת העולם השנייה התגייס לוורמאכט. הוא השתתף במערכה בפולין, ולאחר מכן הוצב בשטחי הגנרלגוברנמן. הוא השתתף במבצע ברברוסה ולאחר מכן לחם בחזית המזרחית עד סוף המלחמה. הוא נפצע במהלך מבצע פרוסיה המזרחית, ופונה לבית חולים בפרנקפורט, שם נפל בשבי צבא ארצות הברית. הוא סיים את המלחמה בדרגת אובר-לויטננט ועם צלב הברזל מדרגה ראשונה.
ב-1947 הוא שוחרר מהשבי והועסק בידי הצבא האמריקני במסגרת קבוצת העבודה האזרחית. הוא סייע גם באימון חיילים של מדינות נאט"ו. ב-1956 הוא ניסה להתגייס לבונדסוור אולם סורב. לאחר מכן החל לעבוד בפינוי מוקשים במדבר סהרה עבור חברת BP הבריטית. ב-1962 הוא היגר לדרום אפריקה.
ב-1964, בעקבות מרד הסימבות בקונגו, הקים הבריטי מייק הור כוח של שכירי חרב אירופאיים שנודע בשם "קומנדו 5", ונועד להילחם לצד השלטון הקונגולזי כנגד הסימבות. מילר התגייס לקומנדו 5, והיה המבוגר ביותר ביחידה. הור העניק לו דרגה של קפטן ומינה אותו למפקד יחידה שכללה 53 שכירי חרב. לאחר מכן הוא הועלה לדרגת מייג'ור.
מילר זכה עד מהרה לפרסום בינלאומי בשל כך שתמיד ענד את צלב הברזל שלו. הוא נודע בכינוי "קונגו מילר" והואשם בפשעי מלחמה רבים. בדצמבר 1964 הוא העניק ראיון למגזין הגרמני "Konkret", שבו דיבר בנוסטלגיה על ימי מלחמת העולם השנייה. הוא ציין גם שאימץ את "המנהגים הברברים" של תושבי קונגו והפסיק לקחת שבויים. עד מהרה הוא הפך לדמות מושמצת בגרמניה המערבית. ב-1966 פורסם הסרט הדוקומנטרי האיטלקי "אפריקה אדיאו" אשר בו תועד מילר יורה למוות באסיר. בעקבות הקרנת הסרט בגרמניה, פרצו בארץ הפגנות בדרישה להפסיק את מעורבותם של שכירי החרב האירופאיים במשבר בקונגו. באותה שנה הוקרן סרט תיעודי אודותיו בגרמניה המזרחית בשם Der lachende Mann – Bekenntnisse eines Mörders.
לאחר סיום הלחימה בקונגו, מילר חזר לדרום אפריקה. הוא נפטר ביוהנסבורג ב-17 באפריל 1983.
הערות שוליים

↑  "Der "Kongo-Müller" und das "Kommando 52""
↑  "The Congo: Moise's Black Magic"
| --- | --- |
בקרת זהויות :  BnF: cb16214350w (data)  GND: 118874039  ISNI: 0000 0000 1390 5694  LCCN: no2011171981  NTA: 131897705  SUDOC: 103524266  VIAF: 40176168   WorldCat (עם VIAF): 40176168
טירסה (כדורגל נשים)

התאחדות הכדורגל טירסה (בשוודית: Tyresö Fotbollsförening) הוא מועדון כדורגל נשים מהרשות טירסה, מחוז סטוקהולם שבשוודיה.
בעבר שיחקה הקבוצה בליגת העל השוודית לנשים, ולזכותה אליפות אחת והעפלה אחת לגמר ליגת האלופות. כיום משחקת הקבוצה בליגה השוודית השלישית. במועדון פועלת גם קבוצת גברים מקבילה המשחקת במערכת הליגות הנמוכות של שוודיה.
היסטוריה

המועדון נוסד ב-1971 וידוע בעיקר בזכות קבוצת הנשים שלו, שהתחרתה בליגה הבכירה בעונות 1993-1996, 1999 ו-2010-2014. בשנותיה הראשונות בליגה הבכירה שיחקו בה כמה מהשחקניות הבולטות של נבחרת ארצות הברית - מישל אקרס, קריסטין לילי וג'ולי פוודי, אך למרות זאת לא הצליחה הקבוצה להיאבק בצמרת הליגה וב-1996 ירדה לליגה השנייה.
ב-2012, שנתיים בלבד לאחר חזרתה לליגה הבכירה, זכתה טירסה באליפות שוודיה, לאחר שגברה במחזור האחרון על יריבתה לכתר מאלמה. בשנה זו העפילה הקבוצה גם לגמר הגביע השוודי, אך הפסידה 2-1 לגטבורג בהארכה. באותה תקופה שיחקו בקבוצה כוכבות בינלאומיות כמו ורוניקה בוקט, ג'ניפר הרמוסו ומרטה.
בעקבות האליפות השתתפה הקבוצה בליגת האלופות לראשונה בתולדותיה, והגיעה להישגים מרשימים. היא נכנסה לטורניר בשלב שמינית הגמר, ולאחר סדרת ניצחונות העפילה לגמר מול וולפסבורג הגרמנית. בגמר עצמו, הובילה טירסה 0-2 אך וולפסבורג ביצעה מהפך ובסופו של דבר ניצחה 3-4. זמן אחר כך הקבוצה פשטה רגל, פרשה מהליגה הראשונה, הורדה לליגה הרביעית וכל שחקניותיה הפכו לחופשיות.
לאחר שתי עונות בליגה הרביעית, העפילה טירסה ב-2016 לליגה השלישית, ומאז היא משחקת בה.
ז'לגיריס ארנה

| --- | --- |

 מיקום:  קובנה, ליטא
 קואורדינטות:  54°53′24″N 23°54′52″E﻿ / ﻿54.89°N 23.914444°E﻿ / 54.89; 23.914444
 אבן יסוד:  26 בספטמבר 2008
 תקופת הפעילות:  18 באוגוסט 2011 – הווה (13 שנים)
 עלות הבנייה:  50 מיליון €
 בעלים:  העיר קובנה
 אדריכל:  Eugenijus Miliūnas
 קבוצות:  ז'לגיריס קובנה (2011-כיום)
 מושבים:  כדורסל 15,552 קונצרט 17,500 הוקי קרח 13,762  קרקס 15,400   אגרוף 15,261  כדורעף 13,666  כדוריד 13,807
 www.zalgirioarena.lt
  מפת מיקום  מפה מפורטת   (למפת קובנה מוגדלת) ז'לגיריס ארנה(למפת קובנה רגילה) ז'לגיריס ארנה  he tabBackground:;tabBorder:#aaa;defaultTab:0;
 
ז'לגיריס ארנה או ז'לגיריו ארנה (בליטאית: Žalgiris Arena או Žalgirio Arena) הוא מתקן ספורט רב-תכליתי בעיר קובנה שבליטא, הנושא את שמה של קבוצת הכדורסל המקומית, ומשמש גם כאולמה הביתי. האולם הוא אחד הקומפלקסים החדישים והמפוארים באירופה. הוא נבנה לקראת אירוח משחקי אליפות אירופה בכדורסל של קיץ 2011. בנייתו של ההיכל החלה בשנת 2008 והוא נחנך ב-18 באוגוסט 2011, במשחק בין נבחרת ליטא המארחת לנבחרת ספרד.
האולם ממוקם על אי במרכז נהר הנמונאס שעובר בעיר.
משחק הראווה שחנך את האולם בין נבחרות ליטא וספרד (2011-08-18)
משחק הראווה שחנך את האולם בין נבחרות ליטא וספרד (2011-08-18)
ז'אן ד'לסי

| --- | --- |

 לידה:  20 במרץ 1865 Vaujours, צרפת 
 פטירה:  14 באוקטובר 1956 (בגיל 91) ורסאי, צרפת 
 מקום קבורה:  פר לשז 
 שם לידה:  Charlotte Lucie Marie Adèle Stephanie Adrienne Faës 
 מדינה:  צרפת 
 תקופת הפעילות:  1896–1952 (כ־56 שנים) 
 בן או בת זוג:  ז'ורז' מלייס (1925–1938) 
 פרופיל ב-IMDb
 
ז'אן ד'אלסי (בצרפתית: Jeanne d'Alcy; ‏20 במרץ 1865 – 14 באוקטובר 1956) הייתה שחקנית הקולנוע הצרפתייה הראשונה ואשתו של חלוץ הקולנוע הצרפתי ז'ורז' מלייס מ-1926 עד למותו ב-1938.
קורות חיים

היא נולדה כשרלוט-לוסי-מרי-אדל-סטפני-אדריאן-פאס בצרפת.
הופיעה בסרטים "הטירה הרדופה" (1896), "ז'אן ד'ארק" (1899) ו"מסע אל הירח" (1902).
מתה בורסאי, צרפת בגיל 91.
דמותה מגולמת בסרטו של מרטין סקורסזה "הוגו" (2011) על ידי השחקנית הלן מק'קורי.
פילמוגרפיה

הטירה הרדופה (1896)
הגברת הנעלמת (1896): אישה
פאוסט ומרגריט (1897)
אחרי הצלצול (1897): אישה
פיגמליון וגלתיאה (1898)
עמוד אש (1899): איישה
לכלוכית (1899)
קלאופטרה (1899): קלאופטרה, הרוח של קלאופטרה
ז'אן ד'ארק (1900): ז'אן ד'ארק
מאבקים חדשים ומפוארים (1900)
כחול זקן (1900)
מסע אל הירח (1902)
אלקופריסבס הקוסם (1903)
מלייס הגדול (1952)
יחיאל צבי מושקוביץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  4 בינואר 1917 י' טבת ה'תרע"ז האימפריה האוסטרו-הונגרית רוסקובה, האימפריה האוסטרו-הונגרית
 פטירה:  24 באוקטובר 1999 (בגיל 82) י"ד בחשוון ה'תש"ס ישראל בני ברק, ישראל
 מדינה:  ישראל 
 מקום קבורה:  בית הקברות סגולה, פתח תקווה
 תאריך עלייה:  1949
 ידוע בשל:  מפקח לימודי תנ"ך בחינוך הממלכתי הדתי, ממחברי "דעת מקרא"
 השכלה:  סמיכה לרבנות מבית המדרש לרבנים בבודפשט, דוקטור לפילולוגיה מאוניברסיטת בודפשט
 מקצוע:  מורה
 השקפה דתית:  יהדות אורתודוקסית
 בת זוג:  חנה
 צאצאים:  שלמה מושקוביץ, אסתר אדמנית, חגי משגב
 
הרב ד"ר יחיאל צבי מושקוביץ (4 בינואר 1917 – 24 באוקטובר 1999, ה'תש"ס) היה איש חינוך ופרשן מקרא ישראלי, ממחברי סדרת "דעת מקרא".